**MESTO SENEC**

 **Mestský úrad v Senci, Mierové námestie č.8., 903 01 Senec**

[**www.senec.sk**](http://www.senec.sk)**,** **musenec@senec.sk****, 02/20205102**

--------------------------------------------------------------------------------

**Mesto Senec**

V zmysle § 4 ods. 1 zákona č. 596/2003 Z. z. o štátnej správe v školstve a školskej samospráve
a o zmene a doplnení niektorých zákonov v znení neskorších predpisov a
zákona č. 552/2003 Z. z. o výkone práce vo verejnom záujme v znení neskorších predpisov

**v y h l a s u j e**

**výberové konanie na obsadenie funkcie riaditeľ/ka školy:**

**Materskej školy Košická 40, Senec**

s predpokladaným nástupom od 01.06.2022

**Požadované kvalifikačné predpoklady a iné kritériá a požiadavky:**

* Odborná a pedagogická spôsobilosť pre daný druh a typ školy podľa § 39 zákona č. 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov a v zmysle vyhlášky Ministerstva školstva, vedy a výskumu Slovenskej republiky č. 1/2020 Z. z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických a odborných zamestnancov.
* Najmenej 5 rokov pedagogickej praxe.
* Osobné, morálne predpoklady a ostatné predpoklady podľa § 9 až §18 zákona č. 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov
* Komunikačné, organizačné a riadiace schopnosti
* Znalosť školskej legislatívy materskej školy

**Požadované doklady:**

* Písomná žiadosť o zaradenie do výberového konania (prihláška).
* Overené kópie o najvyššom dosiahnutom stupni vzdelania.
* Potvrdenie o dĺžke pedagogickej praxe.
* Lekárske potvrdenie o telesnej a duševnej spôsobilosti na výkon pedagogickej činnosti.
* Stručný návrh vlastnej koncepcie rozvoja a riadenia školy – v rozsahu 3 strán.
* Profesijný štruktúrovaný životopis.
* Čestné vyhlásenie o splnení predpokladu bezúhonnosti podľa § 15 ods. 1 zákona č. 138/2019 Z.z.
* Ďalšie doklady preukazujúce špeciálne znalosti alebo osobné predpoklady.
* Písomný súhlas uchádzača na použitie osobných údajov pre potreby výberového konania v zmysle zákona č.18/2018 o ochrane osobných údajov a o zmene a doplnení niektorých zákonov.
* Čestné vyhlásenie o pravdivosti všetkých údajov.

**Ponúkaný plat:** V súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

**Žiadosť o účasť na výberovom konaní** s požadovanými dokladmi je potrebné doručiť poštou alebo osobne do 25.04.2022 do 12.00 hod. doručiť v obálke označenej **„Neotvárať - Výberové konanie – MŠ Košická Senec“ na adresu: Mesto Senec, Mierové nám. 8, 903 01 Senec**.

Prihlášky zaslané po termíne sa do výberového konania nezaradia.

Uchádzačom, ktorí splnia stanovené podmienky, bude termín a miesto výberového konania oznámený písomne, najmenej 7 dní pred jeho konaním.

V Senci dňa 04.04.2022 Ing. Dušan Badinský, v. r.

 primátor